60. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 811 της 14/22 Νοεμ. 1975 (ΦΕΚ Α΄ 263) Περί συστάσεως Επιτροπών δια την άσκησιν του ελέγχου των τιμολογίων εισαγωγής. Έχοντες υπ’ όψει: 1.Τας διατάξεις α)του άρθρ. 2 του Ν.Δ. 2609/ 1953 «περί ελέγχου των τιμών των εισαγομένων και εξαγομένων ειδών», β)του άρθρ. 11 παρ. 1 του Ν.Δ. 4352/1964 «περί διατάξεων αφορωσών τους δημοσίους υπαλλήλους ως και περί καταργήσεως των Συμβουλίων, Επιτροπών των Δημοσίων Υπηρεσιών κλπ.», γ)του Β.Δ. 491/1965 «περί διατηρήσεως Επιτροπών και Συμβουλίων των Εμποροβιομηχανικών και Επαγγελματοβιοτεχνικών Επιμελητηρίων κλπ.», δ)του άρθρ. 5 του Α.Ν. 65/1967 «περί τροποποιήσεως, συμπληρώσεως και κωδικοποιήσεως εις ενιαίον κείμενον των διατάξεων του Α.Ν. 4/1967 και 19/1967 «περί αποκαταστάσεως ευρυθμίας εις την λειτουργίαν των Δημοσίων Υπηρεσιών, Ν.Π.Δ.Δ. κλπ.», ε)της υπ’ αριθ. 79865/1967 κοινής αποφάσεως του Αντιπροέδρου της Κυβερνήσεως και των Υπουργών Οικονομικών και Εμπορίου, ς)του άρθρ. 1 του Ν.Δ. 779/1970 «περί τροποποιήσεως και συμπληρώσεως του άρθρ. 3 του Β.Δ. 491/1965 «περί διατηρήσεως Συμβουλίων και Επιτροπών των Εμποροβιομηχανικών και Επαγγελματοβιοτεχνικών Επιμελητηρίων», ζ)του άρθρ. 4 του Ν.Δ. 86/1974 «περί αυθεντικής ερμηνείας του άρθρ. 6 του Ν.Δ. 328/47, συμπληρώσεως των περί θεωρήσεως τιμολογίων εισαγωγής και εξαγωγής εμπορευμάτων διατάξεων και ρυθμίσεων συναφών θεμάτων» και η)των άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2)Την υπ’ αριθ. 626/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εμπορίου, απεφασίσαμεν και διατάσσομεν: Σύστασις και Συγκρότησις Επιτροπών Άρθρ.1.-1.Συνιστώνται και λειτουργούν παρά τοις Εμπορικοίς και Βιομηχανικοίς Επιμελητηρίοις Άρτης, Αργολίδος, Ευβοίας, Ημαθίας, Καρδίτσης, Καστοριάς, Κοζάνης, Πιερίας και Σερρών Επιτροπαί των Υπηρεσιών Ελέγχου Τιμολογίων Εισαγωγής με έδραν αντιστοίχως τας πόλεις Άρτης, Άργους, Χαλκίδος, Βεροίας, Καρδίτσης, Καστοριάς, Κοζάνης, Κατερίνης και Σερρών, έχουσαι ως έργον την άσκησιν του ελέγχου των τιμολογίων εισαγωγής αγαθών. 2.Η κατά τόπον αρμοδιότης εκάστης των ανωτέρω συνιστωμένων Επιτροπών εκτείνεται εις την αντίστοιχον τοιαύτην του οικείου Εμπορικού και Βιομηχανικού Επιμελητηρίου. 3.Εκάστη των εν τη παρ. 1 αναφερομένων Επιτροπών συντίθεται εκ των κάτωθι: α)Εκ δύο υπαλλήλων της οικείας Υπηρεσίας Εμπορίου εξ ων, ο κατά βαθμόν ανώτερος, μετέχει ως Πρόεδρος, αναπληρουμένων υπό των νομίμων αυτών αναπληρωτών. β)Εξ ενός υπαλλήλου του οικείου Τελωνείου, ή μη υφισταμένου Τελωνείου, εξ ενός υπαλλήλου της οικείας Οικονομικής Εφορίας, αναπληρουμένου υπό του νομίμου αυτού αναπληρωτού. γ)Εξ ενός υπαλλήλου του εν τη έδρα της Επιτροπής Υποκαταστήματος της Τραπέζης της Ελλάδος, ή, μη υφισταμένου Υποκαταστήματος της Τραπέζης ταύτης, του Υποκαταστήματος της Εθνικής Τραπέζης της Ελλάδος, οριζομένου μετά του αναπληρωτού του, υπό της Διοικήσεως ταύτης. δ)Εξ ενός υπαλλήλου του οικείου Εμπορικού και Βιομηχανικού Επιμελητηρίου, οριζομένου μετά του αναπληρωτού του, υπό της Διοικήσεως του Επιμελητηρίου. 4.Η συγκρότησις εκάστης των ως άνω Επιτροπών ενεργείται, δι’ αποφάσεως του οικείου Νομάρχου, τη εισηγήσει των αρμοδίων κατά περίπτωσιν Υπηρεσιών. 5.Καθήκοντα Εισηγητού και Γραμματέως ασκούν οι υπάλληλοι του οικείου Εμπορικού και Βιομηχανικού Επιμελητηρίου, ή της οικείας Υπηρεσίας Εμπορίου οριζόμενοι μετά των αναπληρωτών των, υπό του οικείου Νομάρχου κατά την συγκρότησιν της Επιτροπής. Τρόπος λειτουργίας Άρθρ.2.-1.Εκάστη Επιτροπή συνέρχεται εν τω Καταστήματι του οικείου Εμπορικού και Βιομηχανικού Επιμελητηρίου εις τακτάς ή μη ημέρας και ώρας καθοριζομένας υπό του Προέδρου ταύτης. 2.Η Επιτροπή ευρίσκεται εν απαρτία παρόντων 3 τουλάχιστον εκ των μελών αυτής, αι δε αποφάσεις λαμβάνονται κατά πλειοφηφίαν των παρόντων μελών. 3.Των συνεδριάσεων τηρούνται υπό του Γραμματέως πρακτικά. Αρμοδιότητες και τρόπος ασκήσεως τούτων Άρθρ.3.-Αι αρμοδιότητες των ως άνω Επιτροπών και ο τρόπος ασκήσεως τούτων είναι αι τοιαύται ως καθορίζονται εν τη υπ’ αριθ. 21355/1953 (ΦΕΚ 94/53 Τεύχος Β΄) αποφάσει του τέως Συμβουλίου Εξωτερικού Εμπορίου, ήτις εκυρώθη δια του Ν.Δ. 2609/1953 (τόμ. 11 σελ. 246,01). Την δημοσίευσιν και εκτέλεσιν του παρόντος, ανατίθεμεν εις τον Ημέτερον επί του Εμπορίου Υπουργόν. (Αντί της σελ. 82,29) Σελ. 82,29(α) Τεύχος 628-Σελ. 45 Εμπορικά και Βιομηχανικά Επιμελητήρια 14.Β.αα.60 